**Документация**

**за резултатите от консултациите с обществеността и със заинтересовани и засегнати органи и лица,**

**в т.ч. справка с мотиви за приемане или не на получените мнения и предложения, както и мотивите за възлагането/отказа от възлагането на допълването или преценяването за продължаване на консултациите по смисъла на чл. 22 от Наредбата за ЕО**

**2022 г.**

Съгласно изискванията на чл. 20, ал. 1 от *Наредбата за условията и реда на извършване на екологична оценка на планове и програми* (Наредбата за ЕО) (ДВ. бр. 57 от 2 Юли 2004 г., посл. изм. ДВ. бр. 70 от 7 Август 2020 г.) в периода от 09.09.2022 г. до 09.10.2022 г. бяха проведени консултации с обществеността, заинтересованите органи и трети лица по Доклада за екологична оценка на проекта на Национална стратегия за околна среда (НСОС) и План за действие към нея (Вариант 1 и Вариант 2), в т.ч. и с компетентния орган по околна среда.

За целта бе осигурен обществен достъп до проекта на НСОС и Плана за действие към нея, Доклада за Екологична оценка (ДЕО), вкл. приложенията му.

На 09.09.2022 г. Дирекция „Координация по въпросите на ЕС и международно сътрудничество“ (КВЕСМС) е публикувала на интернет страница: https://www.moew.government.bg/bg/doklad-za-ekologichna-ocenka-na-nacionalna-strategiya-za-okolna-sreda-i-plan-za-dejstvie-kum-neya/ Съобщение за провеждане на консултации по Доклад за екологична оценка (ДЕО) на Национална стратегия за околна среда (НСОС) и План за действие към нея, вкл. приложенията към него.

По реда на чл. 20, ал. 3 от Наредбата за ЕО бяха проведени консултации по ДЕО с компетентния орган по чл. 4 (МОСВ), като бе предоставена документацията на хартиен и електронен носител за становище, заедно със Съобщението за провеждане на консултации. Съобщението за провеждане на консултации бе предоставено до компетентния орган по чл. 4 (МОСВ) за сведение, а също така и за публикуване на интернет страницата му. До останалите заинтересовани институции, определени в Схемата за провеждане на консултации, бяха изпратени уведомителни писма, заедно със Съобщението за провеждане на консултации:

* Министерство на здравеопазването (МЗ);
* Министерство на регионалното развитие и благоустройството (МРРБ);
* Министерство на транспорта, информационните технологии и съобщенията (МТИТС);
* Министерство на земеделието (МЗм);
* Министерство на вътрешните работи (МВР);
* Министерство на икономиката (МИ);
* Министерство на енергетиката (МЕ);
* Минситерство на образованието и науката (МОН);
* Министерство на отбраната (МО);
* Министерство на младежта и спорта (ММС);
* Министерство на правосъдието (МП);
* Министерство на труда и соациалната политика (МТСП);
* Министерство на туризма (МТ);
* Министерство на финансите (МФ);
* Национален статистически институт (НСИ);
* Изпълнителна агенция по горите (ИАГ);
* Българска академия на науките (БАН);
* Икономически и социален съвет (ИСС).
* Изпълнителна агенция по околна среда (ИАОС);
* Предприятие за управление на дейностите по опазване на околната среда (ПУДООС);
* Национален доверителен екофонд (НДЕ);
* Басейновите дирекции за управление на водите (БДУВ) (4 на брой, в т.ч. Дунавски район, Черноморски район, Източнобеломорски район и Западнобеломорски район);
* Регионални инспекции по околна среда и води (РИОСВ) (15 на брой, в т.ч. София, Враца, Монтана, Русе, Плевен, Шумен, Варна, Бургас, Смолян, Хасково, Стара Загора, Пазарджик, Пловдив, Благоевград и Велико Търново);
* Национално сдружение на общините в Република България (НСОРБ);
* Асоциация на еколозите от общините в България (АСЕКОБ);

Проектът на НСОС и Планът за действие към нея, ДЕО с Нетехническото резюме, заедно с всички приложения към него, бяха на разположение на заинтересованите страни в сградата на МОСВ, гр. София 1000, бул. „Мария Луиза“ № 22, всеки работен ден от 9.00 до 17.00 ч.

Проектите на документите са публикувани на електронна страница: https://www.moew.government.bg/bg/doklad-za-ekologichna-ocenka-na-nacionalna-strategiya-za-okolna-sreda-i-plan-za-dejstvie-kum-neya/.

Получените в резултат на консултациите становища, бележки и препоръки са отразени в ДЕО. Справка за проведените консултации и за изразените при консултациите мнения и предложения, както и за начина на отразяването им, е представена в **Приложение № 4** към ДЕО.

След консултациите е изготвен Вариант 3 (редуцирана версия на Вариант 2, в която отпадат мерки и се перифразират мерки, без да се променя същността им), който е с незначителни по същност промени спрямо Вариант 2. Във Вариант 3 не се въвеждат нови мерки, т.е. не възникват никакви нови, необхванати от ДЕО, който е бил предмет на консултации, въздействия, а напротив, отпадат няколко мерки, поради дублиране на области на действие и съпътстващите ги мерки в две различни специфични цели (т.е. отпадат от едната специфична цел), неприпознаването на мерки от администрацията, поради установяването наличието на мерки в нормативната уредба и др., което прави мерките нереализируеми. Промените не са свързани с допълнително отрицателно въздействие върху околната среда и човешкото здраве.

Отразените допълнения в резултат на проведените консултации по Варианти 1 и 2 на НСОС и Плана за действие към нея и допълването в ДЕО на Вариант 3 (редуцирана версия на Вариант 2, в която отпадат мерки и се перифразират мерки, без да се променя същността им) на НСОС и Плана за действие към нея не променят изводите и заключенията от оценките, направени в ДЕО, който е бил предмет на консултации.

В отделно **Приложение 3.1** към настоящия документ са представени мотивите на Дирекция „КВЕСМС“ за възлагането на допълването ДЕО и за липсата на необходимост от продължаване на консултациите по чл. 22 от Наредбата за ЕО.

Възложителят внася до компетентния орган Искане за издаване на становище по ЕО по образец, съгласно Приложение № 5 от Наредбата за ЕО и осигурява достъп на компетентните органи и обществеността до ДЕО, с всички приложения към него, и проекта на НСОС и Плана за действие към нея на място – в сградата на МОСВ, гр. София, бул. „Мария Луиза“ № 22, всеки работен ден от 9.00 до 17.00 ч., както и на електронната страницата на МОСВ – https://www.moew.government.bg/.

**ПРИЛОЖЕНИЯ:**

**Приложение 3.1.** Мотиви на Дирекция „КВЕСМС“ за възлагането/отказа от възлагането на допълването или преценяването за продължаване на консултациите по чл. 22 от Наредбата за ЕО